Օլլի Ուոտկինս

Օլիվեր Ջորջ Արթուր Ուոտկինս (անգլ.՝ Oliver George Arthur Watkins, ավելի հայտնի է որպես Օլլի Ուոտկինս (անգլ.՝ Olly Watkins), դեկտեմբերի 30, 1995(1995-12-30), Նյութոն Էբոթ, Դևոն, Դևոն, Հարավարևմտյան Անգլիա, Անգլիա, Միացյալ Թագավորություն), անգլիացի ֆուտբոլիստ, «Աստոն Վիլլայի» և Անգլիայի հավաքականի հարձակվող։


== Ակումբային կարիերա ==
Ուոթկինսը «Էքսետեր Սիթի» ակումբի ֆուտբոլային ակադեմիայի սան է։ «Էքսետերի» հիմնական կազմում նորամուտը նշել է 2014 թվականի մայիսի 3-ին «Հարթլպուլ Յունայթեդի» դեմ Լիգա 2-ի խաղում։ 2014 թվականի հոկտեմբերի 7-ին «Քովենթրի Սիթիի» դեմ ֆուտբոլային լիգայի տիտղոսի խաղում խփել է իր պրոֆեսիոնալ կարիերայի առաջին գոլը։
2014 թվականի դեկտեմբերի 8-ին վարձավճարով մեկնել է «Ուեսթոն-սյուփեր-Մեր» ակումբ։ Վարձավճարով խաղալու ընթացքում 25 խաղում խփել է 10 գնդակ, որից հետո վերադարձել է «Էքսետեր Սիթի»։
2017 թվականի ապրիլին Ուոթկինսը ճանաչվել է անգլիական ֆուտբոլային լիգայի լավագույն երիտասարդ խաղացող (EFL Young Player of the Year): «Էքսետեր Սիթիի» կազմում նա անցկացրել է 78 պաշտոնական հանդիպում և խփել 26 գնդակ։
2017 թվականի հուլիսի 18-ին տեղափոխվել է Չեմպիոնշիպի «Բրենտֆորդ» ակումբ՝ կնքելով 5 տարվա պայմանագիր։ Տրանսֆերի արժեքը կազմել է 1,8 միլիոն ֆունտ։ 2017 թվականի օգոստոսի 8-ին Ուոթկինսը Անգլիական ֆուտբոլային լիգայի գավաթի խաղարկության՝ «Ուիմբլդոնի» դեմ խաղում խփել է իր առաջին գոլը «մեղուների» կազմում։ 2019 թվականի սեպտեմբերի 29-ին «Բրենտֆորդի» կազմում իր առաջին հեթ-տրիկը է ձևակերպել Չեմպիոնշիփի՝ «Բարնսլիի» դեմ խաղում։ 2019/20 մրցաշրջանում Ուոթկինսը «Բրենտֆորդի» կազմում 50 խաղում խփել է 26 գոլ, իսկ ընդամենը երեք մրցաշրջաններում «մեղուների» կազմում 49 գոլ է խփել 143 պաշտոնական խաղերում։
2020 թվականի սեպտեմբերի 9-ին Ուոթկինսը տեղափոխվել է Պրեմիեր լիգայի «Աստոն Վիլլա» ակումբ՝ կնքելով 5 տարվա պայմանագիր։ Տրանսֆերի արժեքը կազմել է 28 միլիոն ֆունտ ստեռլինգ, սակայն կարող է ավելանալ մինչև 33 միլիոն ֆունտ՝ տարբեր բոնուսների տեսքով, ինչը դարձել է ակումբային ռեկորդ։ 2020 թվականի սեպտեմբերի 15-ին «Բերտոն Ալբիոնի» դեմ Անգլիական ֆուտբոլային լիգայի գավաթի խաղում նշել է նորամուտը ակումբում՝ աչքի ընկնելով խփած գնդակով։ 2020 թվականի հոկտեմբերի 4-ին առաջին անգամ գոլ է խփել Պրեմիեր լիգայում՝ հեթ-տրիկի հեղինակ դառնալով «Լիվերպուլի» դեմ խաղում։


== Կարիերան հավաքականում ==
2021 թվականի մարտի 18-ին Օլլի Ուոտկինին առաջին անգամ Անգլիայի հավաքական է հրավիրել գլխավոր մարզիչ Գարեթ Սաութգեյթը՝ մասնակցելու Սան Մարինոյի (2021 թվականի մարտի 25), Ալբանիայի (2021 թվականի մարտի 28) և Լեհաստանի (2021 թվականի մարտի 31) հավաքականների դեմ աշխարհի առաջնության ընտրական մրցաշարի հանդիպումներին։ 2021 թվականի մարտի 25-ին Անգլիայի հավաքականում նշել է նորամուտը Սան Մարինոյի հավաքականի դեմ աշխարհի 2022 թվականի առաջնության ընտրական փուլի առաջին տուրի տնային խաղում (5:0)՝ 63-րդ րոպեին փոխարինելով Դոմինիկ Կալվերտ-Լյուինին՝ հանդիպման 83-րդ րոպեին աչքի ընկնելով իր առաջին գոլով։


== Ելույթների վիճակագրություն ==
2021 թվականի հունվարի 23-ի դրությամբ


== Ձեռքբերումներ ==
Անգլիական ֆուտբոլային լիգայի լավագույն երիտասարդ ֆուտբոլիստ – 2016/17
Լիգայի ամսվա խաղացող (2) – 2016/17
Անգլիական ֆուտբոլային լիգայի ամսվա երիտասարդ ֆուտբոլիստ – 2016 թվականի մարտ
PFA երկրպագուների վարկածով ամսվա խաղացողը – 2016 թվականի մարտ
Չեմպիոնշիպի տարվա խաղացող – 2019/20


== Ծանոթագրություններ ==


== Արտաքին հղումներ ==
Ֆուտբոլիստի էջը «Աստոն Վիլլայի» պաշտոնական կայքում (անգլ.)
Ֆուտբոլիստի էջը Պրեմիեր լիգայի պաշտոնական կայքում (անգլ.)